stanford-oval/wikipedia huggingface dataset:
Tündre järv
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv).
Järvi luokitellaan limnologisesti saman aikaisesti samalla sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja se on rehevöitynyt.
Luontoarvot

Järvessä on eniten lahnaa, särkeä, ahventa, kiiskeä ja haukea.
Syksyinen ilme rantaruovikossa
Uleå

| S/S Uleå |
| --- | --- |
Tyyppi:  höyryrahtilaiva
Rakennustelakka:  John Priestman and Co ,Sunderland, Southwick, Englanti
Vesillelasku:  09/1925
Status:  Deletoitu 1970
Tekniset tiedot
Pituus:  77.50 m
Leveys:  11.20 m
Korkeus:  4,94 m
Syväys:  4.94 m
Bruttovetoisuus:  2180 dwt brt
Bruttovetoisuus (GT):  1376
Koneteho:  910,00 kW
Nopeus:  8,5 km/h
Lähteet:  Suomen kauppalaivatietokanta laivakortti no #4195
S/S Uleå oli suomalaisen varustaja Ernst Sohnin vuosina 1937-1947 omistama höyryrahtilaiva.
Laivan rakensi John Priestman and Co:n telakka Englannin Sunderlandissa.
Alkuaan laivan kotisatamana oli vuosina 1925-1933 Norjan Bergen, jonka jälkeen laiva palasi Englantiin ja oli Newcastlelaisessa omistuksessa 5 vuotta.  Vuonna 1937 laivan osti Suomeen laivanvarustaja Ernst Sohnin ja sen kotisatamaksi tuli Helsinki. Sohn osti samana vuonna toisenkin suurin piirtein saman kokoisen höyryrahtialuksen nimeltään S/S Onto. Vuoden 1947 jälkeen laiva jatkoi yhä jonkin aikaa Suomeen rekisteröidyn, mutta ulkomaalaisomistuksessa olevan varustamon Rederi AB Inger:in omistuksessa nimellä S/S Inger, kunnes se myytiin Neuvostoliittoon, jossa se lopulta romutettiin täysin palvelleena vuonna 1970.
Laivan ollessa liikenteessä S/S Inger -nimisenä kuljetti se vuonna 1951 muun muassa pitkää puutavaraa Arkangelista ja Murmanskista Rotterdamiin. Lastaus kesti yleensä noin 2 viikkoa ja jokainen lauta laskettiin tarkasti. Laivan henkilökunta oli varmaan ensimmäisiä länsimaalaisia Arkangelissa sodan jälkeen. Lastauksia tehtiin myös Leningradista Tukholmaan ja joskus kansilastina tuli kaviaariakin kymmenen kilon purkeissa. Joskus jouduttiin jopa väistämään miinoja matkalla Leningradiin.
Rederi-ab Inger (per. 1937, nimi vuoteen 1947 Oy Finska Insjö Ab) oli ostanut tämän aluksen 1937 ja se sai silloin nimen S/S Uleå. Varustamoyhtiön osakkeiden omistaja oli panamalainen Compañía Dabaibe de Navegación SA ja A. H. Vang, mutta todellinen omistaja linee ollut Fred. Nichols & Son. Laivan bareboat-varustaja John Carlbom & Co (London) Ltd (Edward Carlbom, Lontoo), hoiti myynnin Suomen valtiolle. Laivan hoitaja oli lontoolainen Jakobson Shipping Co Ltd, joka ennen sotaa oli toiminut Pärnussa. [Erik Hag, Torsten Hagnéus.] (Suomi oli 1930-luvulla mukavuuslippumaa.)
Historia

1925.9: S/S Boreas, A/S D/S Boreas, Bergen. 1927: Skibs A/S D/S Boreas, Bergen, Norja.
1933: S/S Gaunless, Cliffside Shipping Co Ltd, Newcastle, Englanti.
1937: S/S Uleå, homeport Helsinki. Oy Finska Insjö Ab (Ernst Sohn, Lönnrotink. 23) Helsinki. 1940: Oy Finska Insjö Ab (Ernst Sohn) Pori.
1941: S/S Uleå, Oy Finska Insjö Ab (Birger Carrell, Ab Edv Björklund Oy, Aleksanterink. 16-18.) Helsinki.
1947: S/S Inger, Rederi Ab Inger (panamalainen Compañía Dabaibe de Navegación SA ja A. H. Vang, Mariank. 13. A) Helsinki. (todellinen omistaja lienee ollut Fred. Nichols & Son).
1948: S/S Inger, Rederi Ab Ergo (Neuvostoliittolaiset omistajat. Unionink. 24 B. 7) Helsinki.
1955: Kharlov, Neuvostoliitto.
1957: Viimeinen merkintä laivasta; romutettu 1970.
http://www.narc.fi:8080/VakkaWWW/Selaus.action?kuvailuTaso=SARJA&avain=171069.KA (Arkistoitu – Internet Archive) (Lontoo, Karkaamiset ja rikokset)
Uldis Bērziņš

Bērziņš elokuussa 2017
Uldis Bērziņš (17. toukokuuta 1944 – 24. maaliskuuta 2021) oli latvialainen runoilija ja kääntäjä.
Bērziņš syntyi Riiassa, opiskeli Latvian yliopistossa ja julkaisi ensimmäisen runokokoelmansa vuonna 1980. Hän on itse opettanut vuodesta 2002 turkin kieltä Latvian yliopistossa.
Bērziņš on lukenut kieliä laajalti ulkomailla. Hän kirjoittaa alun perin latviaksi, mutta hänen töitään on lisäksi käännetty ainakin saksaksi, ruotsiksi, viroksi ja liettuaksi.
Julkaisuja

Piemineklis kazai (1980)
Poētisms baltkrievs (1984)
Nenotikušie atentāti (1990)
Kukaiņu soļi (1994)
Laiks (Juris Kronbergsin kanssa; 1994)
Daugavmala (1999)
Nozagtie velosipēdi (1999)
Maijs debešos (2002)
Uusimäki

Uusimäki on muun muassa seuraavien suomalaisten sukunimi:
Asko Uusimäki (s. 1965), kestävyysjuoksija
Eeropekka Uusimäki (s. 1989), korkeushyppääjä
Hilla Uusimäki (s. 1996), yleisurheilija
Inari Uusimäki, radio- ja televisiotoimittaja
Leo Uusimäki (s. 1998), kymmenottelija
Tuomas Uusimäki (s. 1977), jalkapalloilija
Veikko Uusimäki (1932–2008), näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tuomas Grönman (ampumahiihtäjä)

| Tuomas Grönman |
| --- | --- |

Henkilötiedot
Syntynyt: 19. syyskuuta 1991 (ikä 33) Kouvola, Suomi
Uran tiedot
Pituus:  182 cm
Seura:  Kontiolahden Urheilijat
Laji:  ampumahiihto
Maailmancup
Kaudet:  2014–2019
Paras sijoitus:  20.
Voitot:  0
Palkintokorokkeella:  0
 Tietolaatikko päivitetty 29. joulukuuta 2020 
Tuomas Grönman (s. 19. syyskuuta 1991 Kouvola) on suomalainen ampumahiihtäjä. Hän edustaa ampumahiihdossa Kontiolahden Urheilijoita ja hiihdossa Kouvolan Hiihtoseuraa.
Grönman on osallistunut ampumahiihdon EM-kilpailuihin Nové Městossa 2014 ja Otepäällä 2015 sekä MM-kilpailuihin Kontiolahdella 2015, Oslossa 2016, Hochfilzenissä 2017 ja Östersundissa 2019. Talviolympialaisiin hän osallistui vuonna 2018.
Grönman debytoi ampumahiihdon maailmancupissa joulukuussa 2014 Hochfilzenissä ollen pikakilpailussa 93:s. Hänen paras sijoituksensa maailmancupin osakilpailussa on Östersundin normaalimatkan 20:s sija kaudella 2016–2017. Grönman lopetti ampumahiihtouransa 2019.
18-vuotiaaksi saakka Grönman pelasi jalkapalloa Myllykosken Pallossa, kunnes maastohiihdosta tuli hänen päälajinsa. Ampumahiihdon hän aloitti vuonna 2009. Hän asui ja opiskeli Joensuussa. Grönman on valmistunut rakennusinsinööriksi.
Tresfjord

| Tresfjord |
| --- | --- |

 Tresfjord
 Koordinaatit: 62°31′14″N, 7°07′23″E 
Valtio:  Norja
Lääni:  Møre ja Romsdal
Kunta:  Vestnes
Pinta-ala:  
 – Maa:  0,5 km²
Väkiluku (2023):  214
 – Väestötiheys:  428 as./km²
Infobox OKVirheellinen NIMI-arvo: 
Tresfjord on taajama Vestnesin kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 214 vuonna 2023.
Vuosina 1899–1964 Tresfjord oli itsenäinen kunta. Kuntaliitoshetkellä Tresfjordin kunnassa oli 1 319 asukasta ja sen pinta-ala oli 188 neliökilometriä.
Kuvia

Tresfjordin kirkko
Tunnettuja henkilöitä

Jakob Kjersem (1925–2009), kestävyysjuoksija
Yhdysvaltain Grand Prix 2012

|  Yhdysvaltain Grand Prix 2012  |
| --- | --- |
 19. osakilpailu 20 osakilpailusta kaudella 2012. 

Päivämäärä:  18. marraskuuta 2012
Sijainti:  Circuit of the Americas, Austin, Texas, Yhdysvallat
Ratatyyppi:  Moottorirata
Radan pituus:  5,516 km
Kilpailun pituus:  56 kierrosta, 308,896 km
Sää:   Puolipilvinen
Paalupaikka
Kuljettaja:   Sebastian Vettel   (Red Bull)
Paaluaika:  1.35,657
Palkintokoroke
Voittaja:   Lewis Hamilton   (McLaren)
Toinen:   Sebastian Vettel   (Red Bull)
Kolmas:   Fernando Alonso   (Ferrari)
Nopein kierros
Kuljettaja:   Sebastian Vettel   (Red Bull)
Kierrosaika:  1.39,349 (kierroksella 56)
Jenson Button sijoittui viidenneksi.
Yhdysvaltain Grand Prix 2012 (virallisesti 2012 Formula 1 United States Grand Prix) oli Formula 1 -kauden 2012 19. osakilpailu, joka ajettiin 18. marraskuuta uudella Circuit of the Americasin moottoriradalla, Texasin osavaltion pääkaupungissa Austinissa. Edellisen kerran Yhdysvaltain mantereella oli ajettu Formula 1 -sarjan osakilpailu vuonna 2007 Indianapolisissa.
Paalupaikalle ajoi Red Bullin Sebastian Vettel.
Kilpailun voittoon ajoi McLarenin Lewis Hamilton, joka ohitti kilpailun kärjessä ajaneen Sebastian Vettelin 42. kierroksella. Vettel oli lopulta kisan toinen, ja kolmanneksi ajoi Ferrarin Fernando Alonso. Kyseessä oli ensimmäinen kerta kun Hamilton, Vettel ja Alonso olivat yhdessä palkintorokkeella. Vettel olisi voinut varmistaa maailmanmestaruuden kauden toiseksi viimeisessä kilpailussa, jos hän olisi voittanut ja Alonso ei olisi sijoittunut neljän parhaan joukkoon. Red Bull varmisti kilpailussa valmistajienmestaruuden.
Kimi Räikkönen sijoittui kilpailussa kuudenneksi ja Heikki Kovalainen 18:nneksi.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 16. marraskuuta | 09:00–10:30 | 17:00–18:30 | 1. vapaat harjoitukset |  Aurinkoinen | 12–15 °C | 15–22 °C | 30–34 % |
| 16. marraskuuta | 13:00–14:30 | 21:00–22:30 | 2. vapaat harjoitukset |  Aurinkoinen | 20–21 °C | 30–31 °C | 15–19 % |
| 17. marraskuuta | 09:00–10:00 | 17:00–18:00 | 3. vapaat harjoitukset |  Aurinkoinen | 13–17 °C | 14–17 °C | 34–41 % |
| 17. marraskuuta | 12:00–13:00 | 20:00–21:00 | Aika-ajot |  Aurinkoinen | 20–21 °C | 32 °C | 20–24 % |
| 18. marraskuuta | 13:00–15:00 | 21:00–23:00 | Kilpailu |  Puolipilvinen | 23–24 °C | 31–32 °C | 26–32 % |
Lähde:
Vapaat harjoitukset

HRT:n kolmoskuljettaja Ma Qinghua ajoi perjantain ensimmäiset vapaat harjoitukset Narain Karthikeyanin tilalla.
Tulokset > Aika-ajo

| Sija | Nro | Kuljettaja | Talli | Aika (1 > erä) | Aika (2 > erä) | Aika (3 > erä) | Lähtöruutu |
| --- | --- | --- | --- | --- | --- | --- | --- |
| 1 | 1 |  Sebastian Vettel | Red Bull-Renault | 1.36,558 | 1.35,796 | 1.35,657 | 1 |
| 2 | 4 |  Lewis Hamilton | McLaren-Mercedes | 1.37,058 | 1.36,795 | 1.35,766 | 2 |
| 3 | 2 |  Mark Webber | Red Bull-Renault | 1.37,215 | 1.36,298 | 1.36,174 | 3 |
| 4 | 10 |  Romain Grosjean | Lotus-Renault | 1.37,486 | 1.36,906 | 1.36,587 | 8 |
| 5 | 9 |  Kimi Räikkönen | Lotus-Renault | 1.38,051 | 1.37,404 | 1.36,708 | 4 |
| 6 | 7 |  Michael Schumacher | Mercedes | 1.37,927 | 1.37,102 | 1.36,794 | 5 |
| 7 | 6 |  Felipe Massa | Ferrari | 1.37,667 | 1.36,549 | 1.36,937 | 11 |
| 8 | 12 |  Nico Hülkenberg | Force India-Mercedes | 1.37,756 | 1.37,066 | 1.37,141 | 6 |
| 9 | 5 |  Fernando Alonso | Ferrari | 1.37,968 | 1.37,123 | 1.37,300 | 7 |
| 10 | 18 |  Pastor Maldonado | Williams-Renault | 1.37,537 | 1.37,011 | 1.37,842 | 9 |
| 11 | 19 |  Bruno Senna | Williams-Renault | 1.37,520 | 1.37,604 |  | 10 |
| 12 | 3 |  Jenson Button | McLaren-Mercedes | 1.37,565 | 1.37,616 |  | 12 |
| 13 | 11 |  Paul di Resta | Force India-Mercedes | 1.38,104 | 1.37,665 |  | 13 |
| 14 | 17 |  Jean-Éric Vergne | Toro Rosso-Ferrari | 1.38,434 | 1.37,879 |  | 14 |
| 15 | 15 |  Sergio Pérez | Sauber-Ferrari | 1.38,500 | 1.38,206 |  | 15 |
| 16 | 14 |  Kamui Kobayashi | Sauber-Ferrari | 1.38,418 | 1.38,437 |  | 16 |
| 17 | 8 |  Nico Rosberg | Mercedes | 1.38,862 | 1.38,501 |  | 17 |
| 18 | 16 |  Daniel Ricciardo | Toro Rosso-Ferrari | 1.39,114 |  |  | 18 |
| 19 | 24 |  Timo Glock | Marussia-Cosworth | 1.40,056 |  |  | 19 |
| 20 | 25 |  Charles Pic | Marussia-Cosworth | 1.40,664 |  |  | 20 |
| 21 | 21 |  Vitali Petrov | Caterham-Renault | 1.40,809 |  |  | 21 |
| 22 | 20 |  Heikki Kovalainen | Caterham-Renault | 1.41,166 |  |  | 22 |
| 23 | 22 |  Pedro de la Rosa | HRT-Cosworth | 1.42,011 |  |  | 23 |
| 24 | 23 |  Narain Karthikeyan | HRT-Cosworth | 1.42,740 |  |  | 24 |
107% aika: 1.43,317
Lähde:
Romain Grosjeanin sijoitusta pudotettiin viidellä lähtöruudulla vaihdelaatikon vaihtamisen takia.
Felipe Massan sijoitusta pudotettiin viidellä lähtöruudulla vaihdelaatikon sinetin murtamisen takia.
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 4 |  Lewis Hamilton | McLaren-Mercedes | 56 | 1.35.55,269 | 2 | 25 |
| 2 | 1 |  Sebastian Vettel | Red Bull-Renault | 56 | +0,675 | 1 | 18 |
| 3 | 5 |  Fernando Alonso | Ferrari | 56 | +39,229 | 7 | 15 |
| 4 | 6 |  Felipe Massa | Ferrari | 56 | +46,013 | 11 | 12 |
| 5 | 3 |  Jenson Button | McLaren-Mercedes | 56 | +56,432 | 12 | 10 |
| 6 | 9 |  Kimi Räikkönen | Lotus-Renault | 56 | +1.04,425 | 4 | 8 |
| 7 | 10 |  Romain Grosjean | Lotus-Renault | 56 | +1.10,313 | 8 | 6 |
| 8 | 12 |  Nico Hülkenberg | Force India-Mercedes | 56 | +1.13,792 | 6 | 4 |
| 9 | 18 |  Pastor Maldonado | Williams-Renault | 56 | +1.14,525 | 9 | 2 |
| 10 | 19 |  Bruno Senna | Williams-Renault | 56 | +1.15,133 | 11 | 1 |
| 11 | 15 |  Sergio Pérez | Sauber-Ferrari | 56 | +1.24,341 | 15 |  |
| 12 | 16 |  Daniel Ricciardo | Toro Rosso-Ferrari | 56 | +1.24,871 | 18 |  |
| 13 | 8 |  Nico Rosberg | Mercedes | 56 | +1.25,510 | 17 |  |
| 14 | 14 |  Kamui Kobayashi | Sauber-Ferrari | 55 | +1 kierros | 16 |  |
| 15 | 11 |  Paul di Resta | Force India-Mercedes | 55 | +1 kierros | 13 |  |
| 16 | 7 |  Michael Schumacher | Mercedes | 55 | +1 kierros | 5 |  |
| 17 | 21 |  Vitali Petrov | Caterham-Renault | 55 | +1 kierros | 21 |  |
| 18 | 20 |  Heikki Kovalainen | Caterham-Renault | 55 | +1 kierros | 22 |  |
| 19 | 24 |  Timo Glock | Marussia-Cosworth | 55 | +1 kierros | 19 |  |
| 20 | 25 |  Charles Pic | Marussia-Cosworth | 54 | +2 kierrosta | 20 |  |
| 21 | 22 |  Pedro de la Rosa | HRT-Cosworth | 54 | +2 kierrosta | 23 |  |
| 22 | 23 |  Narain Karthikeyan | HRT-Cosworth | 54 | +2 kierrosta | 24 |  |
| Kesk. | 2 |  Mark Webber | Red Bull-Renault | 16 | Laturi | 3 |  |
| Kesk. | 17 |  Jean-Éric Vergne | Toro Rosso-Ferrari | 14 | Ripustukset | 14 |  |
Lähde:
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 1 |  Sebastian Vettel | Red Bull-Renault | 1–41 |
| 4 |  Lewis Hamilton | McLaren-Mercedes | 42–56 |
Muuta

Sebastian Vettelin 100:s Grand Prix -kilpailu.
Lewis Hamiltonin viimeinen voitto McLarenilla.
Bruno Sennan viimeinen MM-piste.
Aiheesta muualla

Kuvia tai muita tiedostoja aiheesta Yhdysvaltain Grand Prix 2012 Wikimedia Commonsissa
Formula 1 -luokan Yhdysvaltain Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Sebring International Raceway (1959) Riverside International Raceway (1960) Watkins Glen International (1961–1980) Detroitin katurata (1983–1984, 1987–1988) Phoenixin katurata (1989–1991) Indianapolis Motor Speedway (2000–2007) Circuit of the Americas (2012–2019, 2021–)
Osakilpailut Formula 1 -kaudella 2012
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Eurooppa |  Britannia |  Saksa |
|  Unkari |  Belgia |  Italia |  Singapore |  Japani |  Korea |  Abu Dhabi |  Intia |  Yhdysvallat |  Brasilia |
Ulefone

| Ulefone |
| --- | --- |
Tuotetyyppi:  älypuhelimet, tabletit, älykellot
Omistaja:  Shenzhen Gotron Electronic Co., Ltd, Shenzhen, Kiina
Alkuperämaa:   Kiina
Rekisteröity tavaramerkiksi:  2015
Kotisivu:  www.ulefone.com
Infobox OKNimi-testi OK: 
Ulefone on kiinalainen, vuonna 2015 rekisteröity kannettavien tietokoneiden ja puhelinlaitteiden tuotemerkki. Tuotemerkin omistaa yksityinen Shenzhen Gotron Electronic Co., Ltd -niminen yritys. Se on alle 300 henkeä työllistävä, vuonna 2006 perustettu kiinalainen elektroniikkayhtiö, jonka kotipaikka on Shenzhen ja jonka vuotuinen liikevaihto on suuruusluokkaa 100-250 miljoonaa Yhdysvaltain dollaria.
Ulefone-tuotemerkillä valmistetaan Android-käyttöjärjestelmällä varustettuja Armor- ja Armor X-sarjan iskun- ja vedenkestäviä (IP69K ja IP68) älypuhelimia, Note-sarjan älypuhelimia, sekä älykelloja ja tabletteja.
Ulefonen "kovaan käyttöön" markkinoituihin puhelinmalleihin kuuluvat tai ovat kuuluneet muun muassa Ulefone Armor 6E, Ulefone Armor 7, Ulefone Armor 8/X8, Ulefone Armor 9E, Ulefone Armor 11/11T, Ulefone Armor 12, Ulefone Armor 13. Esimerkiksi Armor 8 Pro -mallin arvioidaan olevan kestävä ja keskihintainen vedenpitävä älypuhelin, joka ei kuitenkaan sovellu hyvin pelaamiseen eikä valokuvaamiseen. Arvion mukaan valmistaja ei ole sitoutunut toimittamaan säännöllisiä käyttöjärjestelmäpäivityksiä laitteeseen.
Aiheesta muualla

Kuvia tai muita tiedostoja aiheesta Ulefone Wikimedia Commonsissa
Viralliset kotisivut (englanniksi)
Suomalaisen maahantuojan kotisivut
Türi (kunta)

| Türin kunta (Türi vald) |
| --- | --- |
 Kabalan kartano
 lippu:  vaakuna
 Türin kunta Järvamaan maakunnassa vuoteen 2017.
 Koordinaatit: 58°48′29″N, 25°25′43″E 
Valtio:  Viro
Maakunta:  Järvamaa
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  598,37 km²
Väkiluku (2016):  9 351
 – Väestötiheys:  15,6 as./km²
Aikavyöhyke:  UTC+2
 – Kesäaika:  UTC+3
 
 www.tyri.ee 
Infobox OKVirheellinen NIMI-arvo: 
Türi (vir. Türi vald) oli kunta Viron Järvamaan maakunnassa. Vuoden 2017 kuntauudistuksessa  Türin, Väätsan ja Kärun kunnat yhdistettiin uudeksi Türin kunnaksi.
Türin kunta sijaitsi Järvamaan eteläosassa Paiden lounaispuolella. Kunnassa oli arviolta 9 351 asukasta (vuonna 2016) ja sen pinta-ala oli 598,37 neliökilometriä.
Kuntaan kuuluivat Türin epäitsenäinen kaupunki (vallasisene linn), Oisun ja Säreveren pienkauppalat (alevik) sekä 35 kylää: Arkma, Jändja, Kabala, Kahala, Karjaküla, Kirna, Kolu, Kurla, Kärevere, Laupa, Lokuta, Meossaare, Metsaküla, Mäeküla, Näsuvere, Ollepa, Pala, Pibari, Poaka, Põikva, Rassi, Raukla, Retla, Rikassaare, Saareotsa, Sagevere, Taikse, Tori, Tännassilma, Türi-Alliku, Vilita, Villevere, Väljaotsa, Äiamaa ja Änari.
Väestö

Vuoden 2011 väestönlaskennan mukaan Türin kunnassa (Türin epäitsenäinen kaupunki mukaan lukien) oli 9 419 asukasta, joista 8 967 (95,2 %) oli virolaisia, 207 (2,2 %) venäläisiä ja 237 (2,5 %) muita kansallisuuksia.
Kuvia

Laupan kartano
Raudmetsan mänty
Türin kirkko
Jändjan mylly
Aiheesta muualla

Kuvia tai muita tiedostoja aiheesta Türin kunta Wikimedia Commonsissa
Tuomas Happonen

| Henkilötiedot |
| --- | --- | --- | --- |
Syntymäaika: 28. tammikuuta 1996 (ikä 28)
Syntymäpaikka: Alastaro, Suomi
Pelipaikka: keskikenttäpelaaja
Pituus: 179 cm
Seura
Seura: Inter/2
Junioriseurat
0000–2012: AU
2013–2016: Inter
Seurat
| Vuodet | Seura | O | (M) |
| 2012 | AU | 13 | (4) |
| 2014 | Inter/2 | 3 | (2) |
| 2015 | ÅIFK | 3 | (1) |
| 2016 | Inter | 1 | (0) |
| 2017 | Peimari United | 13 | (1) |
| 2018– | Inter/2 | 18 | (2) |
| Yhteensä | Yhteensä | 51 | (10) |
 Seurajoukkueuran tilastot kattavat vain kansalliset sarjat, päivitetty 3. joulukuuta 2018.
Tuomas Happonen (s. 28. tammikuuta 1996 Alastaro) on suomalainen jalkapalloilija. Pelipaikaltaan hän on keskikenttäpelaaja.
Happonen on Alastaron Urheilijoiden kasvatti. Hän teki ensiesiintymisensä seuran edustusjoukkueessa Kutosessa kaudella 2012. Kaudella 2015 Happonen pelasi kolme Kakkosen ottelua Åbo IFK:ssa ja teki yhden maalin. Happonen nousi FC Interin junioreista edustusjoukkueeseen kaudeksi 2016. Hän pelasi ensimmäisen ottelunsa Veikkausliigassa 25. toukokuuta 2016, kun FC Inter hävisi PK-35 Vantaalle vieraissa 1–3.
Happonen on pelannut futsalia Alastaron Urheilijoissa. Kaudella 2016–2017 hän pelasi Futsal-Kakkosessa 12 ottelua, joissa hän teki kymmenen maalia. Kaudella 2017–2018 Happonen voitti Länsi-Suomen Futsal-Kakkosen pistepörssin tehtyään 15:ssä ottelussa tehopisteet 34+13=47.
Vocaloid

| Vocaloid |
| --- | --- |


Kehittäjä:  Yamaha
Kehityshistoria
Vakaa versio:  Vocaloid 4
Tiedot
Ohjelmistotyyppi:  Laulusyntetisaattori
Lisenssi:  Suljettu lisenssi
Aiheesta muualla
vocaloid.com
Vocaloid on Yamahan kehittämä laulusyntetisaattori. Ohjelmistoon syötetään laulun sanat ja melodia, joiden perusteella se mallintaa laulua. Ohjelmisto on suunniteltu ammattikäyttöön. Siihen kuuluu useita eri äänipankkeja, joita usein itsessään kutsutaan Vocaloideksi. Ensimmäiset äänipankit Leonin ja Lolan julkaisi studio Zero-G maaliskuussa 2004. Tunnetuin tuote on Miku Hatsune.
Japanissa on julkaistu levyjä, joissa on mukana Vocaloid-ääniä ja japanilainen Supercell-yhtye käyttää Vocaloidia kappaleissaan säännöllisesti.
Teknologia

Vocaloid-äänellä tuotettu versio perinteisestä japanilaisesta laulusta .
Äänitiedostojen kuunteluohjeet
Vocaloid on äänisynteesiohjelmisto, jonka synteesi perustuu konkatenaatiosynteesiin. Ohjelmisto käyttää oikean ihmisäänen tallenteesta leikattuja äänteitä ja mallintaa niistä partituuri-informaation kanssa laulua. Äänipankin tuotannossa palkataan ääninäyttelijä laulamaan merkityksettömiä sanoja, jotka on suunniteltu siten, että niissä esiintyvät kaikki mahdolliset halutussa laulettavassa kielessä tarvittavat äänteet ja niiden väliset siirtymät. Tämän jälkeen tallenne prosessoidaan ja jaetaan yksittäisiksi äänteellisiksi elementeiksi. Osat tallennetaan äännetietokantaan ohjelmiston synteesimoottorin käytettäväksi.
Ohjelmiston pääosat ovat partituurieditori, äänipankkikirjasto ja synteesimoottori. Vaikka Vocaloid-äänipankit myydäänkin erikseen, saman sarjan ohjelmistot käyttävät käytännössä samaa editoria ja synteesimoottoria. Jos yksi saman sarjan Vocaloid on jo asennettuna, käyttäjä voi yksinkertaisesti lisätä toisen Vocaloidin äänipankkikirjaston ilman täyttä asennusta.
Historia

Yamaha aloitti Vocaloidin kehittämisen vuonna 2000, ja esitteli julkisesti sen teknologiaa ensimmäisen kerran Musikmesse-messuilla Frankfurtissa Saksassa maaliskuussa 2003. Ensimmäiset tuotteet tulivat markkinoille 2004. Vuonna 2007 julkaistiin edeltäjäänsä huomattavasti monipuolisempi Vocaloid 2, joka saavutti huomattavasti suuremman suosion. Vocaloid 3 julkaistiin lokakuussa 2011.
Tuotteet

Vocaloid-ohjelmistoille on olemassa useita eri tuotteita, joihin kuuluu äänipankkeja sekä usein niihin liitettyjä visuaalisia hahmoja. Eräät tuotteet ovat tulleet hyvinkin tunnetuiksi, ja esiintyneet laajalti japanilaisessa mediassa. Miku Hatsune on jopa pitänyt konsertteja, joissa tuotteella tuotettuja lauluja on soitettu samalla kun hahmo on esiintynyt lavalla yleisön edessä hologrammiprojektiona.
Tuotteet > Crypton Future Media

Crypton Future Media (jap. クリプトン・フューチャー・メディア株式会社, Kuriputon Fyūchā Media Kabushiki-gaisha) on media-alan yritys, joka on erikoistunut musiikkialan tuotantovälineisiin ja Internet-palveluihin. Se on tuottanut useita tunnetuimpia Vocaloid-sarjan tuotteita.
Tuotteet > Crypton Future Media > Miku Hatsune

Miku Hatsune (jap. 初音ミク, Hatsune Miku) on ensimmäinen Crypton Future Median luoma tuote Vocaloid 2 -sarjassa. Äänipankki on japaninkielinen ja naisääninen. Hahmon nimi perustuu sanoihin hatsu (初, ensimmäinen), ne (音, ääni), ja miku (未来, tulevaisuus), joten hahmon nimi tarkoittaa suunnilleen "Ensimmäinen ääni tulevaisuudesta". Äänipankin äänneleikkeet on johdettu ääninäyttelijä Saki Fujitan (jap. 藤田 咲, Fujita Saki) äänestä. Mikusta on julkaistu vuonna 2009 laajennettu Append-versio. Miku Hatsunelle on myös suunniteltu englanninkielistä äänipankkia.
Miku Hatsunesta on tullut suosituin ja tunnetuin sarjan tuote. Useat äänipankin kappaleet ovat päässeet Japanissa musiikkilistojen huipulle. Hahmo on esiintynyt laajalti japanilaisessa mediassa, ja pitänyt useita hologrammikonsertteja sekä Japanissa että Yhdysvalloissa.